**Սալվատորե Արոնիկա** (իտալ.՝ Salvatore Aronica, հունվարի 20, 1978(1978-01-20), Պալերմո, Իտալիա), իտալացի ֆուտբոլիստ, կենտրոնական/ձախ պաշտպան։

Կարիերա
-------

Սալվատորե Արոնիկան իր կարիերան սկսել է «Բագերիա» ֆուտբոլային ակումբում։ 1996 թվականին տեղափոխվել է «Յուվենտուս», որի կազմում անցկացրած երկու տարվա ընթացքում մասնակցել է մեկ խաղի. 1998 թվականի փետրվարի 15-ին դաշտ է դուրս եկել «Սամպդորիայի» դեմ խաղում, որտեղ «Յուվենտուսը» հաղթել է 2:0 հաշվով։ Նույն թվականի հուլիսին նա վարձավճարով տեղափոխվել է «Ռեջինա», որի կազմում մասնակցել է Իտալիայի գավաթի խաղարկության երկու հանդիպման։ 1998 թվականի հոկտեմբերին Արոնիկան տեղափոխվել է Սերիա С1-ի «Կրոտոնե» ակումբ, որի կազմում անցկացրել է 107 խաղ։

2002/03 մրցաշրջանից հետո, որն անցկացրել է «Ասկոլիում», Արոնիկան տեղափոխվել է «Մեսսինա»։ Այնտեղ նա անցկացրել է երեք մրցաշրջան՝ մասնակցելով 102 խաղի։ 2008 թվականի սեպտեմբերի 1-ին Արոնիկան 2,7 միլիոն եվրոյով տեղափոխվել է «Նապոլի»։ Պայմանագիրը կնքվել է 4 տարով։ Սեպտեմբերի 14-ին նա կատարել է իր նորամուտը «Նապոլիի» կազմում՝ մասնակցելով «Ֆիորենտինայի» դեմ խաղին, որն ավարտվել է «Նապոլիի» պարտությամբ (1:2)։ 2012 թվականի դեկտեմբերի 29-ին խաղացողը պայմանագիր է կնքել «Պալերմոյի» հետ մինչև 2015 թվականի հունիսի 30-ը։

Այլ
---

2007 թվականի մարտին «Լացիոյի» խաղացող Սթիվեն Մակինվան Արոնիկային մեղադրել է ռասիզմի մեջ.

> 
> «Մենք բախվեցինք դաշտի կենտրոնում, և նա ինձ կոչեց գրողի տարած նեգր։ Ես չպատասխանեցի նրան, բայց այդպես վարվել չի կարելի։ Ես չեմ հաշտվի նման արտահայտությունների հետ։ Դա ինձ դուր չի գալիս»։
> 
> 
> 

Արոնիկան հերքել է բոլոր մեղադրանքները։

2009 թվականի մարտին Արոնիկայի անունը մի շարք այլ ֆուտբոլիստների անունների հետ միասին կապվել է «Պալերմոյի» «պայմանավորված» խաղերի հետաքննության հետ, որոնց կազմակերպիչը եղել է մաֆիան։ Հետաքննությունը վերաբերել է 2003 թվականին, երբ Սալվատորեն խաղում էր «Ասկոլիի» կազմում։ Նույն թվականի սեպտեմբերին հետաքննությունը դադարեցվել է վավերականության ժամկետի ավարտի պատճառով։

Ձեռքբերումներ
-------------

* Իտալիայի չեմպիոն - 1998
* Իտալիայի գավաթի դափնեկիր - 2012

Պարգևներ
--------

* Ռեջո դի Կալաբրիայի պատվավոր քաղաքացի (27 մայիսի, 2007 թվական)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  Профиль на myjuve.it
4. ↑  «Ливерпуль» отказался продать Бенаюна в «Спартак»
5. ↑  «Accordo col Napoli Aronica fino al 2015» (իտալերեն). Sito ufficiale dell'US Città di Palermo. 29.12.2012. Արխիվացված է օրիգինալից 2013 թ․ հունվարի 6-ին. Վերցված է 2013 թ․ հունվարի 3-ին.
6. ↑  Форвард «Лацио» обвинил игрока «Реджины» в расизме
7. ↑  Indagati 3 calciatori per combine(չաշխատող հղում)
8. ↑  Calcio, Palermo: archiviata inchiesta su frode sportiva foschi

Արտաքին հղումներ
----------------

* Ֆուտբոլիստի էջը sscnapoli.it կայքում Արխիվացված 2016-03-03 Wayback Machine
* Ֆուտբոլիստի էջը aic.football.it կայքում
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սալվատորե Արոնիկա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · Soccerway · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՈւԵՖԱ |

 |